חוף הים הלאומי קייפ האטראס

חוף הים הלאומי קייפ האטרס (באנגלית: Cape Hatteras National Seashore) הוא חוף ים לאומי של ארצות הברית, המשתרע על פני 110 ק"מ, המשַמֵר את החלק של "הגדות החיצוניות"(Outer Banks).

 גאוגרפיה 
מדובר ברצועת חול אורכית מול חופי צפון קרוליינה ודרום מזרח וירג'יניה, בחוף המזרחי של ארצות הברית. הם תופסים את רוב קו החוף של צפון קרוליינה, ומפרידים בין המפרצים: Currituck Sound ,Albemarle Sound ו-Pamlico Sound לבין האוקיינוס האטלנטי. הם מפרידים גם, מהאי בודי שבצפון ועד האי אוקראקוק בדרום, את האוקיינוס האטלנטי מהיבשת. החוף מנוהל על ידי שירות הפארקים הלאומיים. כלולים בקטע זה, של איי המחסום לאורך כביש N.C. 12, אך מחוץ לגבולות חוף הים הלאומיים: מקלט חיות הבר הלאומי Pea Island ומספר קהילות, כגון: Rodanthe, Buxton ו-Ocracoke. קייפ האטראס הוא שילוב של משאבי טבע ותרבות, ומספק מגוון רחב של הזדמנויות פנאי.

רצועת החוף הזו כונתה בעבר "בית הקברות של האוקיינוס האטלנטי"Valerie J. Grussing, Reanimating the Graveyard: Heritage Tourism Development of North Carolina Shipwrecks, East Carolina University, 2009, עמ' 268 p. על הזרמים הבוגדניים, שרטונותיו וסערותיו. לקייפ האטראס יש היסטוריה עשירה הקשורה לספינות טרופות, מגדלורים ושירות הצלת החיים של ארצות הברית. האיים מספקים גם מגוון בתי גידול, ומהווים אזור חורף יקר ערך עבור עופות מים נודדים. הדייג וגלישת הרוח בפארק נחשבים לטובים ביותר בחוף המזרחי.

 אקולוגיה 
העץ הדומיננטי בחוף הוא אלון חי, ו-Sea Oats מבחינת הצמחייה (Uniola paniculata) עם צורת צמחייה דומיננטית של ערבת החוף.

לרודאנטה יש את אחד משיעורי שחיקת החוף הגבוהים ביותר בגדות החיצוניות.

 היסטוריה מינהלית 
חוף הים הלאומי של קייפ האטראס אושר ככזה על ידי הקונגרס ב-17 באוגוסט 1937. הכספים לרכישת חלק ניכר מהקרקע עבור חוף הים הלאומי של קייפ האטראס נתרמו על ידי הפילנתרופ המולטי-מיליונר פול מלון. ב-29 ביוני 1940, שמו של הפארק שונה על ידי הקונגרס האמריקני ל-Cape Hatteras National Seashore Recreational Area. שינוי השם נעשה כדי להתאימו להרשאה לצייד בפארק, אשר באותה תקופה היה שירות הפארקים הלאומיים הגוף היחיד שמוסמך לאשר צייד בשטח כלשהו. הפארק הוקם רשמית כחוף הים הלאומי הראשון ב-12 בינואר 1953, ונחנך ב-24 באפריל 1958. וכיום מנוהל הפארק בשיתוף עם שני פארקים אחרים של Outer Banks: האנדרטה הלאומית של האחים רייט ב-Kill Devil Hills והאתר הלאומי ההיסטורי של פורט ראלי באי רואנוק. מטה השירות עצמו נמצא בפורט ראלי.
מרכז|ממוזער|שלט קבלת הפנים עם הכניסה לחוף הלאומי קייפ האטראס מצפון.
 מרכזי מבקרים 
ישנם שלושה מרכזי מבקרים, כל אחד מהם ממוקם על אי מחסום. מרכזי המבקרים מציעים מידע על חוף הים הלאומי של קייפ האטראס, תוכניות ריינג'רים וחנות ספרים.
 מרכז המבקרים של Bodie Island ממוקם בצפון החוף הלאומי, בצמוד למגדלור Bodie Island, ופתוח לסיורים עונתיים.
ממוזער|גשר הרברט סי בונר, הנושא את כביש צפון קרוליינה 12 מעל מפרץ אורגון, בחלקו הצפוני של החוף הלאומי, מעט דרומה מהחיבור עם כביש 264 שמגיע ממערב.
 מרכז המבקרים ומוזיאון הים של האטראס איילנד - ממוקם ברובע שומרי המגדלור של קייפ האטרס, בבאקסטון. התערוכות במקום כוללות את ההיסטוריה, המורשת הימית וההיסטוריה הטבעית של הגדות החיצוניות והמגדלור.
 מרכז המבקרים של האי אוקראקוק ממוקם באוקראקוק, ליד מגדלור אוקראקוק.

 שימור חופים 
באוקטובר 2007, ארגון "מגיני חיות הבר", יחד עם חברת אודובון הלאומית, תבעו את שירות הפארקים הלאומיים בחוף הים הלאומי של קייפ האטרס על כך שלא הגנו כראוי על מיני עופות חוף וצבי ים המקננים בחופי הפארק. נמצא כי שירות הפארקים אינו עומד בצו ביצוע המחייב קביעת מדיניות ונהלים לגבי שימוש ברכב שטח (ORV) בחוף הלאומי, תוך כשל ביישום תוכניות ניהול להגנה נאותה על עופות החוף וצבי הים המקננים בפארק. מגיני חיות הבר טענו שהשימוש ב-ORV על אדמות הפארק מדכא את בית הגידול המשמש את הציפורים המקננות, שרבים מהם הם גם מינים מוגנים פדרלית.
ממוזער|ובמבט ממערב בתצלום אוויר אלכסוני.
רבים מהחופים ונקודות הגישה לחוף הוצבו ללא הגבלה לשימוש ב-ברכב רב מינוע (ORV) במהלך החודשים שבהם הציפורים מקננות. זה הפך לסוגיה שנויה במחלוקת בקרב חלק מהתושבים והמשתמשים באי האטראס, מכיוון שגישה לרכב רב מינוע נחשבת על ידי חלק חשוב מהתרבות והכלכלה האזורית, למרות מחקר משנת 2008 שמצא שרק 3-4% מהמבקרים השנתיים בחוף הלאומי הם משתמשי רכב רב מינוע.

מאידך שירות הפארקים הלאומיים הודיע שהוא וממשלות מקומיות עובדים יחד כדי לחקור פרויקטים של תשתית טבעית ומעשה ידי אדם שעשויים לבלום את קצב השחיקה בחוף הים הלאומי. בנוסף, פרויקט חוסן החופים של חברת שמירת הטבע נותן לפארקים מספר כלים ופתרונות טבעיים פוטנציאליים לחקור, כולל הגנה או שיקום של ביצות המלח באזור כחוצצים, ותכנון שוניות צדפות משוחזרות שישמשו כשוברי גלים.
ממוזער|ארוזיית החוף בקייפ האטראס.
בינואר 2012, שירות הפארקים הלאומיים הנהיג את תוכנית ניהול רכבי רב מינוע החדשה והסופית שלו. 28 מתוך 67 מיילים של חוף הים מוגדרים כנתיבי ORV לכל ימות השנה, כאשר רק 26 מיילים מיועדים כאזורים ללא רכב להולכי רגל לכל ימות השנה. 13 המיילים הנותרים של חוף הים פתוחים עונתית לרכבי ORV. לדוגמה, במהלך השבוע הראשון של יולי 2012, בעוד שפחות מ-20 מייל מהחופים נגישים על ידי רכבי רב מינוע, 31.6 מייל נוספים היו פתוחים להולכי רגל. כלומר 78% מחוף הים היו פתוחים למבקרים בצורה כלשהי. התוכנית מציעה גם מתקני חניה חדשים, רמפות ORV והסעות לקו המים כדי להגביר את הגישה למבקרים לחופים.
מרכז|ממוזער|מגדלור קייפ האטראס לפני העברתו דרום-מערבה בשנת 1999
כך או כך, הארוזיה של החוף המזרחי של קייפ האטראס מקבלת את ביטויה בהתקדמות קו המים מערבה, עובדה שהביאה בשנת 1999 להעברת המגדלור של קייפ האטראס 880 מטר דרום מערבה למיקומו עד אז, ולמיקום נוכחי במרחק של 460 מ' מערבה לקו המים הנוכחי.

קישורים חיצוניים


 ביאורים 

 הערות שוליים 

קטגוריה:קרוליינה הצפונית: גאוגרפיה